Kāslpointa
Kāslpointas boro (angļu: Borough of Castle Point) ir nemetropoles distrikts ar boro statusu Anglijas dienvidaustrumos Eseksas nemetropoles grāfistē. Atrodas grāfistes dienvidos Temzas estuāra ziemeļu krastā, robežojas dienvidrietumos ar Taroku, rietumos — ar Bezildonu, ziemeļos — ar Ročfordu, bet austrumos — ar Sautendonsī. Distrikts iekļauj 18 km² lielo Kanvi salu, kurā atrodas Kāslpointas lielākā apdzīvotā vieta Kanviailenda, bet administratīvais centrs ir Tandersli.